ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ሕቶታት ንኢሳይያስ" ዝብል ጎስጓስ ትዊተር ተጀሚሩ 27 ሓምለ 2018 ምንጪ ስእሊ, ONE DAY SEYOUM መግለጺ ስእሊ, መንግስቲ ኤርትራ ናይ ሕልና እሱራት ክፈትሕ ትጽቢት ይግበረሉ ኣብ ወጻኢ ዝነብሩ ኤርትራውያን ኣብ ልዕሊ መንግስቲ ፕረዚደንት ኢሳይያስ ጸቕጢ ንምፍጣር ዝዓለመ "ሃሽታግ ኮሽንስ ፎር ኢሳይያስ" (ሕቶታት ንኢሳይያስ) ዝብል ጎስጓስ ትዊተር ጀሚሮም። ካብቲ እቶም ተጣበቕቲ ዘልዕልዎ ዘለዉ ሕቶታት፡ ምፍታሕ እሱራት ሕልና፣ ጉዳይ ሃገራዊ ኣገልግሎት፣ ክፍሊት 2 ሚኢታዊት፣ ኩነታት ስደተኛታት፣ ቅዋም፣ ስርዓተ ሕግን ሰብኣዊ መሰላትን ይርከብዎም። እቲ ሕቶታት ናብ ፕረዚደንት ኢሳይያስ ኣፈወርቂ ዘቕነዐ'ዩ። 'ሓያሎ ናይ ፓሊሲ ለውጥታት ክመጽእ ይኽእል'ዩ' ኤርትራውያን ክትግበሩ ዝደልይዎም ሓሙሽተ መሰረታዊ ለውጥታት 'ቅድም ውሻጠ ቤትና ነዐሪ' እቲ ጎስጓስ ብቨኔሳ በርሀ ዝተባህለት ተጣባቒት ሰባዊ መሰላትን መስራቲት 'ዋን ደይ ስዩም' ('ሓደ መዓልቲ ስዩም') ዝተባህለ ፕሮጀክት ዝተጀመረ ኾይኑ፡ ብዙሓት ደገፍ ብምርካቡ ኣብ ትዊተር እናተላበዐ ይኸይድ ኣሎ። "ስለምንታይ ኢኻ ክሳዕ ክንዲዚ ትጸልኣና" ክትብል ሓንቲ ሄለን ዝብል መጸውዒ ትዊተር ዘለዋ ሰብ ሕቶ ኣቕሪባ። እቲ ፕሮጀክት ኣኮኣ ንቨኔሳ ዝኾነ ጋዜጠኛ ስዩም ጽሃየ ኣብ 2001 ብመንግስቲ ድሕሪ ምእሳሩ፡ ሃለዋቱ ኮነ ኩነታቱ ስለዘይፍለጥ፡ ንዕኡ ንምጥባቕ ኢላ ዝመስረተቶ እዩ። ስዩም ጸሃየ፡ ተጋዳላይ ህዝባዊ ግንባር ዝነበረን፡ ብ"ተጋዳላይ ሰኣላይ" ዝፍለጥ ንናይ ኤርትራ ናይ ናጽነት ኲናት ዝሰነደ'ዩ ነይሩ። ንሳ ዕላማ ናይቲ ዝግበር ዘሎ ጎስጓስ ክትገልጽ እንከላ፡ "ዕላማና ነቲ ኢሳይያስ ዝኣተዎ መብጽዓ ንምዝኽኻር'ዩ። ኩሉ ጊዜ ብዛዕባ ሃገራዊ ኣገልግሎት ኮነ ናይ ፓለቲካ እሱራት ክሕተት እንከሎ፡ ነቲ ምስ ኢትዮጵያ ዝነበረ ናይ ዶብ ግጭት'ዩ ከም ምኽንያት'ዩ ዘቕርቦ። ሕጂ ግን ሰላም ኮይኑ'ዩ ተባሂሉ እንከሎ፡ ነዞም ጉዳያት እዚኣቶም ኣይፈትሖምን ዘሎ" ትብል። ምንጪ ስእሊ, ONE DAY SEYOUM መግለጺ ስእሊ, ስዩም ጸሃየ ፍሉጥ ሳኣላይ ጋዜጠኛን ተጋዳላይ ህዝባዊ ግንባር ዝነበረን እዩ "ብኻልኣይ ደረጃ ድማ፡ ዓለም ነቲ ኣብ ኤርትራ ዘሎ ሕማቕ ኩነታት ክትርዳእን ክትፈልጥን ምግባር'ዩ ኢልና ዘበገስናዩ'ዩ"። ኤርትራ ምስ ኢትዮጵያ ዝነበራ ግጭት ብወግዒ ድሕሪ ምብቅዑ፡ ፓለቲካዊ ለውጢ ክትገብር ካብ ብዙሓት ወገናት ትጽቢት ይግበረላ። ገለ ሓቕታት ብዛዕባ ፕረዚደንት ኢሳይያስ ኣፈወርቂ "ዶብ ትርጉም የብሉን ዝብል ኣዘራርባ ንዓይ ቅቡል ኣይኮነን" እታ ሃገር ብሰንኪ'ቲ ዶባዊ ግጭት፡ ኣብ ዘይእዉጅ ናይ ህጹጽ እዋን ሓደጋ ድንጋጌ ክትመሓደር ጸኒሓ ክባሃል ጸኒሐ'ዩ። ሕጂ ግን እቲ ምኽንያት ተኣልዩ ስለዘሎ ለውጥታት ክተኣታቶ ይጽውዑ ተጣበቕቲ ሰባዊ መሰላት። "መዓስ ኢኻ ኩሎም ኤርትራውያን ብናጻ ከምልኹ ተፍቅደሎም" ክትብል'ውን ካልእ ተጠቃሚት ትዊተር ሓቲታ። ኣብ ኤርትራ ላዕለዎት ሰበ ስልጣን መንግስቲ ዝነበሩ ዝርከብዎም ናይ ፓለቲካ እሱራት፡ ኣስታት 21 ዝኾኑ ጋዜጠኛታት፡ መራሕቲ ሃይማኖታት፡ ካልኦት ዜጋታትን ብዘይ ናይ ቤት ፍርዲ ውሳነ ተኣሲሮም ከምዘለዉ መርበብ ሓበሬታ 'ዋን ደይ ስዩም' ይጠቅስ። ተዛማዲ ትሕዝቶ "ጥሩምባ ናይ ኣልጀዚራ ከምጽኦ ዝኽእል ለውጢ የሎን" ፕረዚደንት ኢሳይያስ ፕረዚደንት ኢሳይያስ፡ ወተሃደራት ግብጺ፡ ኣብ ሳዋ ኤርትራ ኣትዮም ካብ ዝበሃል ንደሓር ኣብቲ ከባቢ ንዝማዕበለ ኩነታትን ብዛዕባ እቲ ወረ ብዝምልከት ምስ ጋዜጣታት ውሽጢ ሃገር ዝሃቦ መግለጺ።15 ጥሪ 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
